Samsung tarkib va xizmati saytining xatolarga boy o‘zbek tilidagi versiyasi ishga tushdi

Samsung tarkib va xizmati sayti (Samsung Content & Services)dagi ma’lumotlarni endi o‘zbek tilida ham o‘qish mumkin bo‘ldi. Bu haqda “Mezon” nashri xabar bermoqda.

 Samsung sayti bosh sahifasidan skrinshot. Xatolar ko‘rsatilgan.
Ayni paytda saytning faqat bosh sahifasigina o‘zbek tiliga o‘girilgan. U ham ba’zi kamchiliklardan xoli emas. Xususan, yozuvlarning ba’zilari lotin, ba’zilari kirill alifbosida ekanini ko‘rish mumkin. Shuningdek, ba’zi bloklar esa ingliz tilidaligi ham saytning o‘zbek tilidagi talqini ustida hali ishlanayotganidan darak beradi. Yana, o‘zbekcha matnlarning imlo qoidalariga boyligini ham alohida qayd etish zarur.
“Mezon”ning ta’kidlashicha, ayni paytda Samsung’ning O‘zbekiston bozoridagi eng yirik raqobatchisi bo‘lmish LG kompaniyasi bu borada hozircha undan ortda qolmoqda: LG’ning UZ domenidagi saytida ma’lumotlar faqat rus tilida taqdim etilgan.
Artel’ga keladigan bo‘lsak, maishiy texnika ishlab chiqaruvchi milliy kompaniyamiz saytining o‘zbekcha talqini yaxshigina yo‘lga qo‘yilgan.